വധൂവരന്മാര്ക്ക് പൂക്കള് കൊണ്ട് മാസ്ക് ഒരുക്കി മോഹന് വധൂവരന്മാര്ക്കായി പൂക്കള് കൊണ്ടുള്ള മാസ്ക് ഒരുക്കി തമിഴ്നാട്ടിലെ മധുരയിലുള്ള മോഹന് എന്ന പൂക്കച്ചവടക്കാരന്. ഇതിനായി സര്ജിക്കല് മാസ്ക്കുകളെ പൂക്കള് കൊണ്ട് അലങ്കരിക്കുകയാണ് ചെയ്തത്. കോവിഡിനെതിരെയുള്ള ബോധവത്കരണമാണ് ഇതിലൂടെ മോഹന്റെ ലക്ഷ്യം. കാണാന് മനോഹരമായ മാസ്കുകളാണ് ഒരുക്കുന്നത്. വിവിധതരം പൂക്കള് ഉപയോഗിച്ച് വ്യത്യസ്തമായ ഡിസൈനുകളിലുള്ള മാസ്ക്കുകള് മോഹന് തയാറാക്കുന്നുണ്ട്. സര്ക്കാരിന്റെ കര്ശന നിര്ദേശം ഉണ്ടെങ്കിലും വിവാഹത്തിന് ആരും മാസ്ക് ധരിക്കുന്നില്ല. മാസ്ക് ധരിക്കാന് അവരെ പ്രോത്സാഹിപ്പിക്കുക എന്ന ഉദ്ദേശത്തോടു കൂടിയാണ് ഞാന് ഇത്തരം മാസ്ക്കുകള് നിര്മിക്കുന്നത് മോഹന് വാര്ത്താ ഏജന്സി എഎന്ഐയോടു പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മോഹന്റെ വ്യത്യസ്തമായ ആശയത്തെ അഭിനന്ദിച്ച് നിരവധിപ്പേരാണ് സമൂഹമാധ്യമങ്ങളിലൂടെ രംഗത്തെത്തിയത്.